Η επίδραση της έγχυσης εμπλουτισμένου με αιμοπετάλια πλάσματος (PRP) σε τενοντοπάθειες συγκριτικά με έγχυση placebo: μετα-ανάλυση:
Creators: name: Τσικόπουλος, Κωνσταντίνος Γεωργίου
Publisher: name: Aristotle University of Thessaloniki
Year: 2014
Subjects: Εμπλουτισμένο με αιμοπετάλια πλάσμα
Τενοντοπάθεια
Εικονικό φάρμακο
Platelet rich plasma
Tendinopathy
Placebo

description: Σκοπός: Σκοπός της παρούσας μετα-ανάλυσης είναι να διερευνηθεί η επίδραση της έγχυσης εμπλουτισμένου με αιμοπετάλια πλάσματος (PRP) σε ασθενείς με τενοντοπάθειες. Μέθοδοι: Πραγματοποιήθηκε αναζήτηση στις βάσεις δεδομένων Pubmed, Cochrane Library, Scopus, Web of Science, Clinicaltrials.gov και σε πρακτικά συνεδρίων έως τον Φεβρουάριο του 2014. Στην μετα-ανάλυση συμπεριλήφθηκαν τυχαιοποιημένες ελεγχόμενες κλινικές δοκιμές (RCTs) στις οποίες πραγματοποιήθηκε σύγκριση της επίδρασης της έγχυσης PRP με έγχυση placebo. Επιπλέον, συμπεριλήφθηκαν μελέτες στην αγγλική γλώσσα που περιλάμβαναν ασθενείς με τεντίνωση ή μερική ρήξη για διάστημα μεγαλύτερο των 6 εβδομάδων. Η ποιοτική αξιολόγηση των εργασιών πραγματοποιήθηκε με την χρησιμοποίηση της κλίμακας PEDro και η αξιολόγηση του κινδύνου σφάλματος με την χρησιμοποίηση του αντίστοιχου εργαλείου της βάσης Cochrane. Πρωτεύοντα σκοπό της μετα-ανάλυσης αποτέλεσε η αξιολόγηση της ύφεσης του άλγους στις 8 ή στις 12 και στις 24 εβδομάδες από την παρέμβαση. Δευτερεύοντα σκοπό της αποτέλεσε η εκτίμηση της ύφεσης της δυσλειτουργίας και της ελάττωσης της νεοαγγείωσης στο υπερηχογράφημα στις 12 εβδομάδες από την παρέμβαση. Αποτελέσματα: 6 RCTs συμπεριλήφθηκαν στην μετα-ανάλυση. Η στατιστική ανάλυση έδειξε ότι στην υποομάδα του μυοτενοντίου πετάλου των στροφέων μυών του ώμου παρατηρήθηκε στατιστικά σημαντική διαφορά υπέρ της παρέμβασης PRP στο πρώτο και στο δεύτερο χρονικό σημείο αξιολόγησης του πρωτεύοντα σκοπού (S.M.D. -0.57, 95% C.I. -1.04 έως -0.10, p=0.02 και S.M.D. -0.66, 95% C.I. -1.14 έως -0.17, p=0.008 αντίστοιχα). Στατιστικά σημαντική διαφορά υπέρ της παρέμβασης PRP παρατηρήθηκε για την ίδια υποομάδα στην ύφεση της δυσλειτουργίας στις 12 εβδομάδες (S.M.D. -0.61, 95% C.I. -1.09 έως -0.14, p=0.01), όπως και για την υποομάδα της επικονδυλοπάθειας για την ελάττωση της νεοαγγείωσης στο υπερηχογράφημα (S.M.D. -0.66, 95% C.I. -1.30 έως -0.02, p=0.02). Στις υπόλοιπες αξιολογήσεις των εκβάσεων των υποομάδων δεν παρατηρήθηκαν στατιστικά σημαντικές διαφοροποιήσεις μεταξύ των παρεμβάσεων. Συμπεράσματα: Οι εγχύσεις PRP επιδρούν ευεργετικά μόνο στις τενοντοπάθειες μυοτενοντίου πετάλου των στροφέων μυών του ώμου κάτω από τις προαναφερθείσες προϋποθέσεις.
description: Purpose: The purpose of this meta-analysis study is to determine whether platelet rich plasma (PRP) injections are beneficial for patients with tendinopathies. Methods: We searched the PubMed, Cochrane Library, Scopus, Web of Science, as well as Clinical trial registries and conference abstract books for studies up to February 2014. We included randomized control trials (RCTs) which compared the effect of PRP with placebo or dry needling injections. English language studies in humans who suffer from tendinosis or partial tear of the tendon for more than six weeks were included. The assessment of the studies was performed using Physiotherapy Evidence Database scale and Cochrane risk of bias tool. The primary outcome was pain relief at 2 or 3 months and at 6 months after the intervention. The secondary outcome was disability relief and ultrasound (U/S) activity decrease at 3 months after the intervention. Results: 6 RCTs were included. Pooled analysis showed that PRP intervention was favored in the rotator cuff subgroup at the first primary outcome time point (S.M.D. -0.57; 95% C.I. -1.04 to -0.10; p=0.02) and at the second one (S.M.D. -0.66; 95% C.I. -1.14 to -0.17; p=0.008). It was also favored in the same subgroup regarding disability relief at 3 months after the intervention (S.M.D. -0.61; 95% C.I. -1.09 to -0.14; p=0.01) and in the epicondylopathy one regarding U/S activity decrease at 3 months after the intervention (S.M.D. -0.66; 95% C.I. -1.30 to -0.02; p=0.02). As for the rest subgroup analysis results there were no statistically significant differences between the intervention groups. Conclusions: PRP injections are beneficial only for patients who suffer from rotator cuff tendinopathy under the previously mentioned conditions and time periods.